





















B. PAKUOTĖS LAPELIS


[bookmark: _Hlk211842674]Pakuotės lapelis: informacija vartotojui
[bookmark: _Hlk84243669][bookmark: _Hlk84243408]
LEVODOPA/CARBIDOPA GENERIS 100 mg/25 mg tabletės
LEVODOPA/CARBIDOPA GENERIS 250 mg/25 mg tabletės
levodopa/karbidopa


Atidžiai perskaitykite visą šį lapelį, prieš pradėdami vartoti vaistą, nes jame pateikiama Jums svarbi informacija.
· Neišmeskite šio lapelio, nes vėl gali prireikti vėl jį perskaityti.
· Jeigu kiltų daugiau klausimų, kreipkitės į gydytoją arba vaistininką.
· Šis vaistas skirtas tik Jums, todėl kitiems žmonėms jo duoti negalima. Vaistas gali jiems pakenkti (net tiems, kurių ligos požymiai yra tokie patys kaip Jūsų).
· Jeigu pasireiškė šalutinis poveikis (net jei jis šiame lapelyje nenurodytas), kreipkitės į gydytoją arba vaistininką. Žr. 4 skyrių.

Apie ką rašoma šiame lapelyje?
1. [bookmark: _Hlk84243875]Kas yra LEVODOPA/CARBIDOPA GENERIS ir kam jis vartojamas
2. Kas žinotina prieš vartojant LEVODOPA/CARBIDOPA GENERIS
3. Kaip vartoti LEVODOPA/CARBIDOPA GENERIS
4. Galimas šalutinis poveikis
5. Kaip laikyti LEVODOPA/CARBIDOPA GENERIS
6. Pakuotės turinys ir kita informacija


1. Kas yra LEVODOPA/CARBIDOPA GENERIS ir kam jis vartojamas

LEVODOPA/CARBIDOPA GENERIS sudėtyje yra veikliųjų medžiagų karbidopos ir levodopos, kurios gydo Parkinsono ligą.

LEVODOPA/CARBIDOPA GENERIS sumažina parkinsonizmo požymius (bet ne dėl vaistų sukeltų ekstrapiramidinių simptomų) suaugusiesiems. Parkinsono liga – tai ilgalaikė liga, kai: 
· tampama lėtu ir netvirtu; 
· jaučiamas raumenų sukaustymas; 
· gali pasireikšti drebulys (vadinamas „tremoru“). 
Negydant Parkinsono ligos gali būti sunku tęsti įprastą kasdienę veiklą.

Kaip LEVODOPA/CARBIDOPA GENERIS veikia:
· levodopa smegenyse virsta medžiaga, vadinama dopaminu. Dopaminas padeda sumažinti Parkinsono ligos požymius; 
· karbidopa priklauso vaistų, vadinamų aromatinių aminorūgščių dekarboksilazės inhibitoriais, grupei. Ji padeda levodopai veikti veiksmingiau, nes sulėtina levodopos skaidymo organizme greitį. 


2. Kas žinotina prieš vartojant LEVODOPA/CARBIDOPA GENERIS

LEVODOPA/CARBIDOPA GENERIS vartoti draudžiama:
· jeigu yraalergija karbidopai arba levodopai arba bet kuriai pagalbinei šio vaisto medžiagai (jos išvardytos 6 skyriuje);
· jeigu vartojate tam tikrus vaistus, vadinamus MAOI (monoaminooksidazės inhibitoriais, pavyzdžiui, selegiliną), vartojamus depresijai gydyti. Reikia liautis vartoti šiuos vaistus bent dvi savaites prieš pradedant vartoti LEVODOPA/CARBIDOPA GENERIS; 
· jeigu sergate liga, vadinama uždarojo kampo glaukoma, dėl kurios gali staiga padidėti akispūdis; 
· jeigu turite įtartinų nediagnozuotų odos darinių arba anksčiau sirgote odos vėžiu; 
· jei būna hipertenzijos priepuolių, kuriuos sukelia  antinksčių šerdies navikas (feochromocitoma);
· jei organizmas gamina per daug kortizolio ar skydliaukės hormonų;
· jeigu sergate sunkia širdies liga.

Nevartokite LEVODOPA/CARBIDOPA GENERIS, jei kuri nors iš aukščiau išvardytų būklių tinka jums. 
Jeigu abejojate, prieš pradėdami vartoti vaistą pasitarkite su gydytoju arba vaistininku.

Įspėjimai ir atsargumo priemonės
Pasitarkite su gydytoju arba vaistininku, prieš pradėdami vartoti LEVODOPA/CARBIDOPA GENERIS: 
· jeigu turite vaistų sukeltų judėjimo sutrikimų;
· jeigu sergate plaučių ligomis, pvz., bronchine astma;
· jeigu turite kepenų, inkstų ar liaukų problemų
· jeigu anksčiau buvo opa žarnyne (vadinama pepsine (skrandžio ir (arba) dvylikapirštės žarnos) opa);
· jeigu Jums yra buvę širdies priepuolių (miokardo infarktas);
· jeigu vartojate vaistus, kurie gali sukelti žemą kraujospūdį, kai keliatės nuo kėdės ar lovos (ortostatinė hipotenzija);
· jeigu sirgote depresija ar turėjote kitų psichikos sutrikimų; 
· jeigu anksčiau vartojote vien levodopą;
· jeigu Jums yra buvę sunkių nevalingų judesių ar psichozės priepuolių;
· jeigu Jums yra buvę traukulių (konvulsijų);
· jeigu sergate liga, vadinama lėtine atvirojo kampo glaukoma, dėl kurios gali staiga padidėti akispūdis. Turėsite reguliariai tikrintis akispūdį; 
· jeigu kartais ištinka staigūs miego priepuoliai arba kartais jaučiatės labai mieguisti; 
· jeigu Jums bus atliekama operacija. 

Pasakykite savo gydytojui, jei Jūs arba Jūsų šeimos nariai/slaugytojas pastebėjo, kad atsiranda noras ar potraukis elgtis neįprastai, arba negalite atsispirti impulsui, potraukiui ar pagundai užsiimti tam tikra veikla, kuri gali pakenkti Jums ar kitiems. Toks elgesys vadinamas impulsų kontrolės sutrikimais ir gali apimti priklausomybę nuo azartinių žaidimų, besaikį valgymą ar išlaidavimą, neįprastai didelį lytinį potraukį arba seksualinių minčių ar jausmų sustiprėjimą. Gydytojui gali tekti peržiūrėti Jūsų gydymą. 

Pasakykite savo gydytojui, jei Jūs arba Jūsų šeimos nariai/slaugytojas pastebi, kad Jums atsiranda į priklausomybę panašių simptomų, dėl kurių trokštate didelių LEVODOPA/CARBIDOPA GENERIS dozių ir kitų vaistų, vartojamų Parkinsono ligai gydyti.

Šis vaistas gali turėti įtakos kai kuriems laboratoriniams tyrimams, kuriuos gydytojas gali atlikti paimdamas kraujo ar šlapimo mėginius. Priminkite savo gydytojui, jei vartojate LEVODOPA/CARBIDOPA GENERIS ir jums atliekami kokie nors tyrimai. 

Vaikams ir paaugliams
Preparatas LEVODOPA/CARBIDOPA GENERIS nerekomenduojamas vaikams ir paaugliams iki 18 metų.

Kiti vaistai ir LEVODOPA/CARBIDOPA GENERIS
Jeigu vartojate ar neseniai vartojote kitų vaistų arba dėl to nesate tikri, apie tai pasakykite gydytojui arba vaistininkui.
Taip yra todėl, kad LEVODOPA/CARBIDOPA GENERIS gali turėti įtakos kai kurių kitų vaistų veikimui. Be to, ir kai kurie kiti vaistai gali turėti įtakos LEVODOPA/CARBIDOPA GENERIS veikimui. 

Ypač pasakykite gydytojui arba vaistininkui, jeigu vartojate: 
· vaistus aukštam kraujospūdžiui gydyti (antihipertenzinius vaistus). Gali prireikti koreguoti antihipertenzinio vaisto dozę;
· vaistus depresijai gydyti (antidepresantus, pavyzdžiui, triciklius antidepresantus ir neselektyvius monoaminooksidazės inhibitorius);
· anticholinerginius vaistus. Gali prireikti koreguoti Levodopa/Carbidopa dozę; 
· vaistus Parkinsono ligai gydyti (COMT inhibitorius, pavyzdžiui, tolkaponą, entakaponą, amantadiną, arba vaistus, kurių sudėtyje yra selegilino). Gali prireikti koreguoti Levodopa/Carbidopa dozę;
· vaistus anemijai gydyti (pavyzdžiui, geležies preparatus). Tarp LEVODOPA/CARBIDOPA GENERIS ir geležies preparatų vartojimo turi būti kuo ilgesnis laikotarpis;
· vaistus sunkioms alerginėms reakcijoms, astmai, lėtiniam bronchitui, širdies ligoms ir žemam kraujospūdžiui gydyti (pavyzdžiui, simpatomimetikus); 
· vaistus traukulių priepuoliams gydyti (pavyzdžiui, fenitoiną);
· vaistus psichikos sutrikimams gydyti, pavyzdžiui, fenotiazinus, butirofenonus ir risperidoną);
· vaistus tuberkuliozei gydyti (pavyzdžiui, izoniazidą);
· vaistus erekcijos sutrikimams gydyti (pavyzdžiui, papaveriną).

Jeigu abejojate, ar kuris nors iš aukščiau išvardytų dalykų tinka jums, prieš pradėdami vartoti vaistą pasitarkite su gydytoju arba vaistininku. 

LEVODOPA/CARBIDOPA GENERIS vartojimas su maistu ir gėrimais
Stenkitės nevartoti LEVODOPA/CARBIDOPA GENERIS su maistu, kuriame yra baltymų (pavyzdžiui, mėsa, kiaušiniais, pienu, sūriu), nes LEVODOPA/CARBIDOPA GENERIS veikimas gali susilpnėti. 

Nėštumas ir žindymo laikotarpis 
Jeigu esate nėščia, žindote kūdikį, manote, kad galbūt esate nėščia arba planuojate pastoti, tai prieš vartodama šį vaistą pasitarkite su gydytoju arba vaistininku.

LEVODOPA/CARBIDOPA GENERIS nerekomenduojama vartoti nėštumo metu arba vaisingo amžiaus moterims, kurios nevartoja kontracepcijos priemonių, nebent nauda motinai yra didesnė už galimą pavojų negimusiam kūdikiui.

Jei žindote, nevartokite LEVODOPA/CARBIDOPA GENERIS.

Vairavimas ir mechanizmų valdymas
LEVODOPA/CARBIDOPA GENERIS gali sumažinti kraujospūdį, todėl galite jausti galvos svaigulį ir išsiblaškymą. Todėl būkite ypač atsargūs vairuodami arba dirbdami su įrankiais ar mechanizmais.

LEVODOPA/CARBIDOPA GENERIS taip pat gali sukelti mieguistumą arba staigius miego priepuolius. Jei taip atsitiks, nevairuokite ir nevaldykite mechanizmų, kol tokie pasikartojantys staigūs miego priepuoliai ir mieguistumas nepraeis. 


3. Kaip vartoti LEVODOPA/CARBIDOPA GENERIS

Visada vartokite šį vaistą tiksliai, kaip nurodė gydytojas arba vaistininkas. Jeigu abejojate, kreipkitės į gydytoją arba vaistininką. 

Įprasta paros dozė gali skirtis, todėl ją gydytojas nustato individualiai, atsižvelgdamas į ligos sunkumą ir reagavimą į gydymą. Dozės koregavimo laikotarpiu pacientas turi atkreipti ypatingą dėmesį į tokius simptomus kaip nevalingi judesiai, ir nedelsdamas informuoti gydytoją, jei taip atsitiktų. Prireikus, gydytojas pakoreguos dozę. 

Gydytojas gali skirti daugiau nei vieno stiprumo LEVODOPA/CARBIDOPA GENERIS. Jei jums buvo skirtas skirtingo stiprumo LEVODOPA/CARBIDOPA GENERIS, įsitikinkite, kad vartojate tinkamą tabletę tinkamu laiku.

Jei reikalingos dozės, kurios vartojant šį vaistą neįmanomos ir (arba) praktiškai negalimos, tuomet galima vartoti kitus vaistinius preparatus.


Kaip vartoti šį vaistą 
· Šį vaistą vartokite per burną, nurydami tabletę. Tabletę reikia išgerti visą ir jos nedalyti, nes tabletėse nėra vagelės. 
· Nors vaistas gali pradėti veikti po vienos dienos, gali užtrukti ir iki septynių dienų, kol jis pradės veikti. 
· Tabletę vartokite reguliariais laiko tarpais pagal gydytojo nurodymus. 
· Nekeiskite tablečių ar kitų vaistų nuo Parkinsono ligos vartojimo laiko, prieš tai nepasitarę su gydytoju. 
· Stenkitės nevartoti tablečių valgydami maistą, kuriame daug baltymų (žr. 2 skyrių „LEVODOPA/CARBIDOPA GENERIS vartojimas su maistu ir gėrimais“)


Ką daryti pavartojus per didelę LEVODOPA/CARBIDOPA GENERIS dozę
Jeigu Jūs arba Jūsų vaikas išgėrėte per daug tablečių, nedelsdami kreipkitės į gydytoją. 


Pamiršus pavartoti LEVODOPA/CARBIDOPA GENERIS
Negalima vartoti dvigubos dozės norint kompensuoti praleistą dozę.


Nustojus vartoti LEVODOPA/CARBIDOPA GENERIS
Nenutraukite LEVODOPA/CARBIDOPA GENERIS vartojimo ir nekeiskite dozės, kol to nepasakys gydytojas. Jei staigiai nustosite vartoti LEVODOPA/CARBIDOPA GENERIS, gali pasireikšti raumenų sukaustymas, aukšta temperatūra (karščiavimas) ir psichikos pokyčiai. 


Jeigu kiltų daugiau klausimų dėl šio vaisto vartojimo, kreipkitės į gydytoją arba vaistininką.


4.	Galimas šalutinis poveikis

Šis vaistas, kaip ir visi kiti, gali sukelti šalutinį poveikį, nors jis pasireiškia ne visiems žmonėms.

Nustokite vartoti LEVODOPA/CARBIDOPA GENERIS ir nedelsdami kreipkitės į gydytoją, jei pastebėsite bet kurį iš šių šalutinių poveikių:
· skausmą krūtinėje; 
· netolygų (nereguliarų) širdies plakimą arba virpesius; 
· kraujavimą iš žarnyno, kuris gali būti nustatytas pastebėjus kraują išmatose arba patamsėjusias išmatas (kraujavimą iš virškinimo trakto); 
· raumenų sukaustymą, smarkų negebėjimą ramiai sėdėti, didelį karščiavimą, prakaitavimą, padidėjusį seilėtekį ir sąmonės sutrikimą (piktybinį neurolepsinį sindromą);
· psichinius pokyčius, įskaitant kliedesius, haliucinacijas ir depresiją (su labai retais polinkiais į savižudybę);
· traukulius (konvulsijas);
· staigų skysčių susikaupimą odoje ir gleivinėse (pvz., gerklėje ir liežuvyje), pasunkėjusį kvėpavimą ir (arba) niežulį ir odos išbėrimą, dažnai pasireiškiantį kaip alerginė reakcija (angioneurozinė edema);
· labai sunkų kraujo sutrikimą (baltųjų kraujo kūnelių trūkumą), kurį lydi staigus aukštas karščiavimas, stiprus gerklės skausmas ir burnos opos (agranulocitozė).


Kitas šalutinis poveikis, kuris gali pasireikšti: 

Labai dažni šalutinio poveikio reiškiniai (gali pasireikšti ne rečiau kaip 1 iš 10 asmenų):
· Šlapimo takų infekcijos

Dažni šalutinio poveikio reiškiniai (gali pasireikšti rečiau kaip 1 iš 10 asmenų):
· apetito praradimas (anoreksija);
· sumišimas, galvos svaigulys, košmarai, mieguistumas, nuovargis, nemiga, nenatūraliai pakili nuotaika (euforija), demencija, įsijaudrinimo jausmas, sapnų sutrikimai;
· judesių sutrikimai (diskinezija), sutrikimas, kuriam būdingi staigūs nevalingi judesiai (chorėja), raumenų tonuso sutrikimas (distonija), judesių sutrikimai, kuriuos sukelia ne nervų sistema, staigūs Parkinsono ligos simptomų pokyčiai („įsijungimo-išsijungimo“ simptomai), judesių sulėtėjimas „įsijungimo ir išsijungimo“ laikotarpiais (bradikinezija);
· greito širdies plakimo pojūtis (palpitacijos), nereguliarus širdies plakimas;
· kraujospūdžio sumažėjimas, sukeltas, pavyzdžiui, per greitai stojantis iš sėdimos ar gulimos padėties, kartais kartu su galvos svaigimu (ortostatinė hipotenzija), apalpimas;
· pykinimas, vėmimas, burnos džiūvimas, kartaus skonio pojūtis;

Nedažni šalutinio poveikio reiškiniai (gali pasireikšti rečiau kaip 1 iš 100 asmenų):
· svorio netekimas arba svorio padidėjimas;
· raumenų koordinacijos sutrikimas (ataksija), padidėjęs rankų drebulys;
· kraujospūdžio padidėjimas (hipertenzija);
· užkimimas;
· vidurių užkietėjimas, viduriavimas, pilvo pūtimas;
· padidėjęs seilėtekis (sialorėja), pasunkėjęs rijimas (disfagija);
· skysčių kaupimasis (edema);
· raumenų spazmai;
· tamsus šlapimas;
· jėgų praradimas (astenija), silpnumas;
· bloga savijauta (negalavimas);
· karščio pylimai;

Reti šalutinio poveikio reiškiniai (gali pasireikšti rečiau kaip 1 iš 1 000 asmenų):
· kraujo sutrikimas (baltųjų kraujo kūnelių trūkumas), kurį lydi padidėjęs jautrumas infekcijoms (leukopenija), anemija, kraujo sutrikimas (trombocitų trūkumas), kartu su mėlynėmis ir polinkiu kraujuoti (trombocitopenija);
· susijaudinimas, baimė, susilpnėjęs gebėjimas mąstyti, dezorientacija, galvos skausmas, padidėjęs lytinis potraukis, tirpimas, priepuoliai/traukuliai;
· sunkios psichikos ligos epizodai, kurių metu sutrinka savo elgesio kontrolė;
· peršėjimo, dilgčiojimo ir niežėjimo pojūtis be jokios akivaizdžios priežasties (parestezija); 
· dažnesnis griuvimas, eisenos sutrikimai, mėšlungiškas žandikaulių sukandimas (trizmas);
· neryškus matymas, akies raumens, supančio akį, spazmas (blefarospazmas, kuris gali būti perdozavimo požymis), esamo Hornerio sindromo (akių sutrikimo) suaktyvėjimas, dvejinimasis akyse, išsiplėtę vyzdžiai, akių judesių pablogėjimas; 
· venų uždegimas (flebitas);
· dusulys (dispnėja), neįprasti kvėpavimo būdai;
· virškinimo sutrikimas, pasireiškiantis tokiais simptomais kaip pilnumo jausmas viršutinėje pilvo dalyje, viršutinės pilvo dalies skausmas, raugėjimas, pykinimas, vėmimas ir rėmuo (dispepsija), skrandžio ir žarnyno skausmas, tamsios seilės, dantų griežimas (bruksizmas), žagsulys, kraujavimas iš skrandžio ir žarnyno, liežuvio deginimas, dvylikapirštės žarnos opos;
· odos išbėrimas su stipriu niežuliu ir pūkšlių susidarymu (dilgėlinė), niežulys, veido paraudimas, plaukų slinkimas, odos išbėrimas, padidėjęs prakaitavimas, tamsus prakaitas;
· vaikams – su alergija susijęs kraujavimas odoje ir virškinimo trakto sienelėje (Šionleino-Henocho purpura);
· šlapimo susilaikymas, nevalingas šlapinimasis, nuolatinė erekcija (priapizmas);

Labai reti šalutinio poveikio reiškiniai (gali pasireikšti rečiau kaip 1 iš 10 000 asmenų):
· mieguistumas ir nuolatinis nuovargis dienos metu / staigūs miego priepuoliai;

Šalutinio poveikio reiškiniai, kurių dažnis nežinomas (negali būti apskaičiuotas pagal turimus duomenis):
· raumenų trūkčiojimas;
· troškimas didelių LEVODOPA/CARBIDOPA GENERIS dozių, viršijančių tas, kurių reikia motoriniams simptomams kontroliuoti (dopamino reguliacijos sutrikimo sindromas). Kai kuriems pacientams, pavartojus dideles vaistinio preparato LEVODOPA/CARBIDOPA GENERIS dozes, pasireiškia smarkūs neįprasti nevalingi judesiai, nuotaikos svyravimai ar kitoks šalutinis poveikis; 
· nesugebėjimas atsispirti impulsui atlikti veiksmą, kuris gali būti žalingas, įskaitant: 
· stiprų impulsą besaikiams azartiniams žaidimams, nepaisant rimtų pasekmių sau ar šeimai; 
· pasikeitusį arba padidėjusį seksualinį susidomėjimą ir elgesį, keliantį didelių problemų Jums ar kitiems, pavyzdžiui, padidėjusį lytinį potraukį; 
· nevaldomą besaikį apsipirkinėjimą ar išlaidavimą; 
· persivalgymą (didelio maisto kiekio suvalgymą per trumpą laiką) arba kompulsinį valgymą (valgymą daugiau nei įprastai ir daugiau, nei reikia alkiui numalšinti).

Pasakykite gydytojui, jei pasireiškė bet kuris iš minėtų elgesio atvejų; jis apsvarstys, kaip valdyti ar sumažinti simptomus.

Jeigu simptomai nepraeina arba pasireiškė kitoks šalutinis poveikis, pasakykite gydytojui arba vaistininkui. Būtų gerai, jei užsirašytumėte tai, ką patyrėte, kada tai prasidėjo ir kiek tai truko. 

Pranešimas apie šalutinį poveikį
Jeigu pasireiškė šalutinis poveikis, įskaitant šiame lapelyje nenurodytą, pasakykite gydytojui arba vaistininkui. Pranešimą apie šalutinį poveikį galite užpildyti ir pateikti Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje https://vvkt.lrv.lt/lt/ nurodytais būdais arba paskambinti nemokamu telefonu +370 800 73 568. Pranešdami apie šalutinį poveikį galite mums padėti gauti daugiau informacijos apie šio vaisto saugumą.


5.	Kaip laikyti LEVODOPA/CARBIDOPA GENERIS

Šį vaistą laikykite vaikams nepastebimoje ir nepasiekiamoje vietoje.

Ant lizdinės plokštelės ir dėžutės po EXP nurodytam tinkamumo laikui pasibaigus, šio vaisto vartoti negalima. Vaistas tinkamas vartoti iki paskutinės nurodyto mėnesio dienos.

Šiam vaistui specialių laikymo sąlygų nereikia.

Vaistų negalima išmesti į kanalizaciją arba su buitinėmis atliekomis. Kaip išmesti nereikalingus vaistus, klauskite vaistininko. Šios priemonės padės apsaugoti aplinką.


6.	Pakuotės turinys ir kita informacija

LEVODOPA/CARBIDOPA GENERIS sudėtis
· Kiekvienoje tabletėje yra 100 mg levodopos ir 25 mg karbidopos (karbidopos monohidrato pavidalu).
· Kiekvienoje tabletėje yra 250 mg levodopos ir 25 mg karbidopos (karbidopos monohidrato pavidalu).
· Pagalbinės medžiagos yra:
100 mg/25 mg: B tipo krospovidonas (E1202), chinolino geltonas aliuminio lakas (E104), magnio stearatas (E470b), mikrokristalinė celiuliozė (E460), pregelifikuotas kukurūzų krakmolas, hidroksipropilceliuliozė.
250 mg/25 mg: B tipo krospovidonas (E1202), indigo karmino aliuminio lakas (E132), magnio stearatas (E470b), mikrokristalinė celiuliozė (E460), pregelifikuotas kukurūzų krakmolas, hidroksipropilceliuliozė.

LEVODOPA/CARBIDOPA GENERIS išvaizda ir kiekis pakuotėje
LEVODOPA/CARBIDOPA GENERIS 100 mg/25 mg: gelsvos, apvalios, 8 mm skersmens tabletės, vienoje tabletės pusėje įspausta „CA“ ir „25“, atskirti įpjova, o kitoje – „LT 100“.
LEVODOPA/CARBIDOPA GENERIS 250 mg/25 mg: melsvos, apvalios, 10,35 mm skersmens tabletės, vienoje tabletės pusėje įspausta „CA“ ir „25“, atskirti įpjova, o kitoje – „LT 250“.

Pakuotės dydžiai: kartono dėžutėje yra 20 arba 60 tablečių lizdinėse plokštelėse.

Gali būti tiekiamos ne visų dydžių pakuotės.

Registruotojas eksportuojančioje valstybėje ir gamintojas

Registruotojas
Generis Farmacêutica, S.A.
Rua João de Deus, 19
2700-487 Amadora
Portugalija

Gamintojas
Generis Farmacêutica, S.A.
Rua João de Deus, 19
2700-487 Amadora
Portugalija

arba

APL Swift Services (Malta) Ltd,
HF26, Hal Far Industrial Estate, Hal Far,
Birzebbugia, BBG 3000, 
Malta

Lygiagretus importuotojas
UAB „Niromed“
Žirmūnų g. 139A
LT-09120 Vilnius
Lietuva

Perpakavo
LABOR Przedsiębiorstwo Farmaceutyczno-Chemiczne sp. z o.o.
Ul. Długosza 49,
51-162 Wrocław,
Lenkija

arba

UAB „Entafarma“
Klonėnų vs. 1,
LT-19156 Širvintų r. sav.
Lietuva

Šis pakuotės lapelis paskutinį kartą peržiūrėtas 2026-10-02

Išsami informacija apie šį vaistą pateikiama Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje https://vvkt.lrv.lt/lt/.

LEVODOPA/CARBIDOPA GENERIS 100 mg/25 mg tabletės
Lygiagrečiai importuojamas vaistas nuo referencinio vaisto skiriasi pakuotės dydžiu: lygiagrečiai importuojamas vaistas papildomai gali būti tiekiamas N60 pakuotėmis; išvaizda: referencinio vaisto tabletės pusėje įspausta „C“, o kitoje – „19“, lygiagrečiai importuojamo vaisto tabletės vienoje pusėje yra įspaudas „CA“ ir „25“, atskirti įpjova, o kitoje – „LT 100“; pagalbinėmis medžiagomis: lygiagrečiai importuojamo vaisto sudėtyje papildomai yra hidroksipropilceliuliozė; laikymo sąlygomis: referencinį vaistą laikyti ne aukštesnėje kaip 25 °C temperatūroje, lygiagrečiai importuojamam specialių laikymo sąlygų nereikia.

LEVODOPA/CARBIDOPA GENERIS 250 mg/25 mg tabletės
Lygiagrečiai importuojamas vaistas nuo referencinio vaisto skiriasi išvaizda: referencinio vaisto tabletės 10,40 mm skersmens, vienoje jų pusėje įspausta „C“, o kitoje – „20“, lygiagrečiai importuojamo vaisto tabletės 10,35 mm skersmens, vienoje jų pusėje yra įspaudas „CA“ ir „25“, atskirti įpjova, o kitoje – „LT 250“; pagalbinėmis medžiagomis: referencinio vaisto sudėtyje - indigo karmino aliuminio lakas (E132), lygiagrečiai importuojamo vaisto - hidroksipropilceliuliozė; laikymo sąlygomis: referencinį vaistą laikyti ne aukštesnėje kaip 25 °C temperatūroje, lygiagrečiai importuojamam specialių laikymo sąlygų nereikia.

